^ ser. 6 Bakeng sa tsebišo e oketšegilego, bona matlakala 298-302 a puku ya Go Boledišana ka Mangwalo, yeo e gatišitšwego ke Dihlatse tša Jehofa. Paulo o ne a ama dipelo tsa bareetsi ba gagwe ka go dirisa dikgopolo tse ba neng ba ka di amogela. Basetoika ba ne ba ka dumalana le ene gore Modimo ke Motswedi wa botshelo, gore batho botlhe ba tswa mo lotsong lo le longwe, gore Modimo ga a kgakala le rona le gore botshelo jwa batho bo ikaegile ka Modimo. Paulo o ne a tshegetsa ntlha ya bofelo ka go nopola mafoko a mmoki wa Mosetoika e bong Aratus (Phaenomena) le a ga Cleanthes (Hymn to Zeus). Baepikuria le bone ba ne ba tla bona gore go na le dilo tse ba dumalanang le Paulo ka tsone—ba ne ba dumela gore Modimo o a tshela e bile batho ba ka mo itse. Ga a ikaega ka ope, ga a tlhoke sepe mo bathong e bile ga a dule mo ditempeleng tse di dirilweng ka diatla tsa batho.